cyanic-selkie/wikianc huggingface dataset:
Blūmingtona (Indiāna)
Blūmingtona (Bloomington, Indiana) ir pilsēta ASV, Indiānas štatā, Monro apgabalā. Atrodas uz dienvidrietumiem no štata galvaspilsētas Indianapolisas. Pilsētā atrodas Indiānas Universitātes galvenā universitātes pilsētiņa un Kinsija institūts (Kinsey Institute). Universitātes pilsētiņa tiek uzskatīta par vienu no skaistākajām ASV. Viena no pirmajām pilsētām štatā, kas ieviesa stingrus smēķēšanas ierobežojumus, kā viena no pirmajām pilsētām, kura aizliedza diskrimināciju darba vietā pēc seksuālās orientācijas.
Cilvēki
Blūmingtonā dzimuši:
Matīss Ārons
Matīss Ārons, pazīstams arī kā Āronu Matīss, ( — ) bija latviešu žurnālists, bibliogrāfs, kritiķis.
Biogrāfija
Dzimis Bērzaunes pagastā Ādumniekos rentnieku ģimenē. Pēc četriem gadiem ģimene pārcēlusies no rentes Ādumniekiem uz Kalna Brencēniem, kurus vēlāk ģimene nopirka. Māti Mariju Matīss atcerējās kā lielu grāmatu lasītāju un teiku, pasaku vācēju. Tēvs Indriķis ļoti rūpējās par sava dēla izglītošanu.
Pirmo izglītību viņš ieguva Vestienas un Ļaudonas draudzes skolās. 1876. gada vasarā viņš kā eksterns nokārtoja skolotāju eksāmenu Valkas skolotāju seminārā. Jau rudenī Ārons uzsāka skolotāja darbu. Pirmos 12 gadus viņš strādāja kā tautskolotājs un mājskolotājs dažādās vietās. Pirmos piecus gadus Bērzaunes draudzes, tad vienu gadu Vestienas draudzes, bet pēc tam trīs gadus Liezēres draudzes skolā. No 1885. līdz 1888. gadam viņš mācīja Taurupē. Šajā laika posmā viņš mācīja arī pieaugušos un uzstājās ar priekšlasījumiem biedrībās, skolotāju sapulcēs un citur, kā arī rakstīja rakstus avīzēm un žurnāliem. Starp tiem bija, piemēram, "Baltijas Zemkopis" Jelgavā un "Austrums" Maskavā.
Roka
Roka ir cilvēka un dažu dzīvnieku augšējais brīvais loceklis no pleca līdz plaukstai. Cilvēkam ir divas rokas, ko izmanto, lai apietos ar dažādiem priekšmetiem.
Matīss Ārons
Biogrāfija
Savu žurnālista darbību sāka pie Bernharda Dīriķa Baltijas Vēstneša, parakstīdamies kā Brencēnu Matīss. 1888. gada vasarā iepazinās ar Ģedertu Pūcīti, kurš bija viens no "Dienas Lapas" dibinātājiem un izdevējiem. Viņš uzaicināja Matīsu Āronu darbā "Dienas Lapas" redakcijā. Turpmākos sava mūža 50 gadus strādājis kā žurnālists un publicists. Dienas Lapā strādājis no 1888. līdz 1895. gadam. Pēc tam laikrakstā "Austrums" līdz 1901. gadam. Līdz 1907. gadam strādāja laikrakstos "Vārds", "Rīgas Avīze", "Baltijas Vēstnesis" un "Balss". Pēc tam desmit gadus "Dzimtenes Vēstnesis", kuru vadīja arī evakuācijā Pleskavā. 1919. gadā lielinieki viņu apcietināja. No 1919. gada septembra līdz 1937. gadam bija Latvijas Republikas laikraksta "Valdības Vēstnesis" redaktors. Rakstījis kritiku, kā arī darbojies kā bibliogrāfs.
Roka
Cilvēka rokas ir pārveidojušies priekšējie locekļi, kas, pateicoties tam, ka cilvēki stāv vertikāli, ir kļuvušas par savdabīgiem satveršanas orgāniem un ir pielāgojušās izpildīt dažādas, darbam nepieciešamas smalkas kustības — tāpēc roku kauli ir smalkāki un vieglāki kā apakšēju locekļu — kāju — kauli un savienojas savā starpā ar kustīgākiem savienojumiem. Īpaša ir arī supinācija un pronācija (spieķa kaula griešanās ap elkoņa kaulu, mainot plaukstas novietojumu augšup vai lejup). Bez kustīguma locītavās rokas kustības brīvība ir atkarīga arī no plecu joslas — atslēgas kaula un lāpstiņas.
Cilvēka rokas anatomija
Cilvēka roka sastāv no 30 kauliem, locītavām, muskuļiem, nerviem un asinsvadiem. Roku veido:
Kauli un locītavas
Kauli, kas piedalās rokas skeleta veidošanā:
Augšdelmos Apakšdelmos ''Plaukstā
Šie kauli piedalās pleca, elkoņa, plaukstas locītavu veidošanā.
HC Vítkovice Steel
HC Vítkovice Steel ir hokeja komanda, kas bāzēta Ostravā, Čehijā, un spēlē Čehijas Ekstralīgā. Komanda dibināta 1928. gadā. 1952. un 1981. gadā klubs ir izcīnījis Čehoslovākijas čempiones titulu.
Kluba rindās 1993.—94. gada sezonā īslaicīgi spēlēja Igors Pavlovs un Oļegs Znaroks, taču 1993.—95. gadā daļu sezonas Vītkovicē aizvadīja Juris Opuļskis.
Florencē dzimušo uzskaitījums
Šajā sarakstā apkopoti ievērojami Florencē dzimuši cilvēki:
Bāze (aritmētika)
Par bāzi pozicionālajās skaitīšanas sistēmās sauc ciparu skaitu, kāds tiek izmantots skaitļu atveidošanai. Bāze parasti ir par 1 lielāka nekā lielākā cipara vērtība. Piemēram, pašlaik populārākajā lietotajā skaitīšanas sistēmā ar bāzi 10 — decimālajā sistēmā — ir 10 cipari, kur lielākais ir 9.
Apzīmējumi
Visbiežāk uzrakstītā skaitļa bāzi, ja tā nav noprotama no konteksta, pieraksta kā apakšējo indeksu aiz skaitļa. Pašu bāzi parasti raksta decimālajā sistēmā.
Bāzēm, kas ir lielākas par 10, kā papildu nepieciešamos ciparus parasti paņem alfabēta pirmos burtus (parasti izmanto lielos). Piemēram, sešpadsmitnieku skaitīšanas sistēmas cipari ir.
Vērtība
Kaut kādā bāzē uzrakstīta skaitļa vērtību (ar "vērtību" šeit saprot skaitļa pierakstu decimālajā sistēmā) aprēķina, tā ciparus reizinot ar to pozīciju vērtībām, kurās tie atrodas, un visus reizinājumus saskaitot kopā. Cipara pozīcijas vērtību savukārt atrod, bāzi kāpinot pakāpē, kas ir šī cipara pozīcijas kārtas skaitlis (vai, varētu teikt, pati pozīcija, t.i., kurš cipars pēc kārtas (no beigām) tas ir).
Ja ir dots skaitlis ar cipariem bāzē b, tad tā vērtību aprēķina:
vai (vieglāk aprēķināt, jo mazāk reizināšanu)
Pārveidošana no decimālās sistēmas
Kaut kādā ziņā par pretējo darbību skaitļa pieraksta bāzē, kas nav 10, vērtības atrašanai var uzskatīt skaitļa pieraksta pārveidošanu no decimālās sistēmas uz kādu citu. To dara, skaitli (veselo dalījumu) atkārtoti dalot ar vajadzīgo bāzi b, kā skaitļa jauno pierakstu bāzē b ņemot iegūto atlikumu virkni (no otra gala).
Spānijas sieviešu basketbola izlase
Spānijas sieviešu basketbola izlase ir nacionālā basketbola sieviešu komanda, kas pārstāv Spāniju starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Spānijas izlase FIBA Pasaules izlašu rangā ieņem 4. vietu. Spānijas izlases labākais panākums ir uzvaras četros 1993. gada, 2013. gada, 2017. gada, 2019. gada Eiropas čempionātos. Spānijas izlases slavenākā spēlētāja ir Amaja Valdemoro.
Bāze (aritmētika)
Piemērs
Kā pārveidot 140 uz četrinieku skaitīšanas sistēmu. Rezultātā iegūstam:
Kāpēc šis paņēmiens darbojas, var vieglāk redzēt, ja uzraksta šādi (un ievēro pirmīt norādīto vērtības aprēķināšanas otro variantu):
2009. gada Aglonas novada domes vēlēšanas
'''2009. gada Aglonas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Aglonas novada domē tika ievēlēti 13 deputāti. Vēlēšanās piedalījās 4 kandidātu saraksti, kas veidoti no 61 kandidāta. Aglonas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Aglonas novadā vēlēšanas notika 4 iecirkņos.
Vēlēšanās visvairāk balsu ieguva Novada apvienotais saraksts (40,45%), bet novada domē iekļuva arī pārējie 3 kandidātu saraksti. Aglonas novada domes vēlēšanās piedalījās 2 154 vēlētāji jeb 62,71% no balsstiesīgajiem. No vēlēšanu aploksnēm derīga bija 2 151, bet savu balsi par kādu no sarakstiem atdeva 2 090 vēlētāji.
Danangas lidosta
Danangas starptautiskā lidosta ir lidosta, kas atrodas Vjetnamas pilsētā Danangā. Lidosta tiek izmantota gan starptautiskajiem lidojumiem, gan militārajiem nolūkiem. Lidostā ir divi skrejceļi, un katra skrejceļa garums ir 3048 metri, bet platums — 45 metri. Regulāri lidojumi tiek veikti uz Hanoju un Hošiminu, kā arī uz Ķīnas pilsētu Guandžou, Taivānas pilsētu Taibei un Singapūru. Bieži notiek reisi arī uz citām Vjetnamas mazāk nozīmīgām lidostām.
Vaļu dziesma
Vaļu dziesma ir skaņa, kuru rada vaļi, lai savstarpēji sazinātos. Vārds "dziesma" tiek galvenokārt lietots, lai aprakstītu regulāru un iepriekš paredzamu skaņu struktūru, kuras rada dažas vaļu sugas (galvenokārt kuprvaļi) un kas savā veidā atgādina cilvēku dziedāšanu.
Norvēģijas rags
Norvēģijas rags ir ar ledu klāts zemesrags Princeses Martas krastā Karalienes Modas Zemē Antarktīdā. Atrodas pussalas galā, kas atdala Rīsera-Larsena šelfa ledāju dienvidrietumos no Kvara šelfa ledāja ziemeļaustrumos. Ragu 1930. gada februārī no lidmašīnas atklāja norvēģu pētnieks Jalmars Rīsers-Larsens un nosauca ekspedīcijas kuģa Norvegia vārdā.
PhpMyAdmin
phpMyAdmin ir atvērtā pirmkoda tīmekļa pielikuma rīks, kas uzrakstīts PHP valodā un tas ir paredzēts MySQL datubāžu pārvaldīšanai izmantojot tīmekļa saskarni. phpMyAdmin ļauj izmantojot pārlūkprogrammu pārvaldīt MySQL serveri, izpildot SQL komandas un apskatīt datubāzu un tabulu saturu. Šis pielikums ir ļoti populārs starp tīmekļa izstrādātājiem, jo ļauj pārvaldīt MySQL datubāzi bez tiešas SQL komandu ievades, nodrošina lietotājiem draudzīgu saskarni.
phpMyAdmin tiek plaši izmantots praksē, jo izstrādātāji aktīvi attīsta savu produktu, ņemot vērā visus MySQL datubāzu pārvaldības sistēmu jauninājumus. Lielākā daļa interneta pakalpojumu sniedzēji izmanto šo pielikumu kā vadības paneli, lai sniegtu saviem klientiem iespēju pārvaldīt viņiem piešķirtās datubāzes.
Pieteikums tiek izplatīts saskaņā ar GNU Vispārējo publisko licenci, un tāpēc daudzi citi izstrādātāji integrē to savos produktos, piemēram, XAMPP, Denwer, AppServ.
Izstrādātāji
Idejas aizsācējs 1997. gadā bija vācu izstrādātājs Tobiass Ratšillers, un phpMyAdmin pamatā tiek balstīts uz MySQL Webadmin pielikumu, tāpat kā līdzīgā lietojumprogramma phpPgAdmin.
No 2001. gada šo projektu no tā dibinātāja Tobiasa pārņēma Delisle Marks, iesākot kopā ar Oliveru Milleru (Olivier Müller) un Loïc Chapeaux jaunu ēru phpMyAdmin vēsturē.
Šobrīd Mark Delisle ir projekta administrators un ir sniedzis lielāko ieguldījumu phpMyAdmin sistēmā (uzrakstītā koda veidā). Galvenie projekta palīgi ir Michal Čihař, Sebastians Mendels un Hermans van Rinks.
Programmas versijas
Sākot ar 3.0.0 versiju, phpMyAdmin pievienojās GoPHP5 iniciatīvai un atteicās no savietojamības atbalsta ar vecākām PHP un MySQL versijām. Lai izmantotu phpMyAdmin 3.0.0 un augstāku versiju, ir nepieciešams PHP 5.2 un MySQL 5 atbalsts. vecāku PHP un MySQL versiju izmantošanai, tiek attīstīta otra skripta versija (2.x), taču tās atbalsts ir ierobežots ar atrasto ievainojamību slēgšanu un jaunu funkciju pievienošana nenotiek.
Kritika
Tādēļ arī tika radīta līdzīga lietojumprogramma Adminer (bijušais phpMinAdmin).
Pašreizējais status
Programmatūra ir pieejama 64 dažādās valodās, to uztur The phpMyAdmin Project.
Līdzīgi produkti
Vēl viens ļoti līdzīgs rīks ir phpPgAdmin, nodrošina līdzīgu funkcionalitāti PostgreSQL lietošanā. Tas sākotnēji sākās kā atvasinājums no phpMyAdmin, bet tagad tā dzinis ir pilnībā atšķirīgs.
Lai pārvaldītu MySQL datu bāzi, līdzīga alternatīva ir Adminer (iepriekš phpMinAdmin), tam ir visas standarta phpMyAdmin funkcijas, bet tas saiet vienā PHP failā.
Chive ir nākamās paaudzes MySQL datubāzu pārvaldības rīks, kas cenšas būt lieliska phpMyAdmin alternatīva.
Keisija līcis
Keisija līcis ir līdz 68 km plats un ap 58 km garš Kosmonautu jūras līcis Austrumantarktīdas piekrastē Enderbiju Zemē. Dienvidrietumos līci norobežo Tenga pussala, ziemeļaustrumos — Sakellari pussala, rietumos paceļas vairākas kalnu grēdas, tai skaitā Skota kalni un Regeta kalni. Krasti stipri izroboti, vairākas salas. Līcī noplūst vairāki šļūdoņi, lielākais no kuriem ir Reinera glečers. Līcis pirmoreiz tika novērots 1956. gadā no Austrālija Antarktiskās ekspedīcijas lidmašīnas, nosaukts par godu tā laika Austrālijas ārlietu ministram (1951—1960) Ričardam Keisijam (Richard Gardiner Casey).
Rīsera-Larsena šelfa ledājs
Rīsera-Larsena šelfa ledājs (no) ir piektais lielākais šelfa ledājs Antarktīdas piekrastē. Izvietojies Vedela un Hokona VII jūru piekrastē Princeses Martas krastā Karalienes Modas Zemē. Dienvidrietumos Stenkomas-Vilsas glečera mēle un Lidena sala to atdala no Branta šelfa ledāja, ziemeļaustrumos Norvēģijas rags to atdala no nelielā Kvara šelfa ledāja. Ledāja garums ir ap 440 km, platums — no 70 līdz 120 km, kopējā platība tiek lēsta ap 48 180 km². Ledāja centrālajā daļā tajā iestiepjas plaša pussala, ko veido Kraula kalni.
Atsevišķas šelfa ledāja daļas atklājuši Viljams Brūss 1904. gadā, Ernests Šekltons 1915. gadā un Jalmars Rīsers-Larsens 1930. gadā. Detālu fotografēšanu un kartēšanu veica norvēģu-britu-zviedru antarktiskā ekspedīcija (NBSAE) 1951.-1952. gadā. Nosaukts par godu vienam no atklājējiem norvēģu pētniekam Jalmaram Rīseram-Larsenam.
F91 Dudelange
F91 Dudelange ir Luksemburgas futbola klubs no Didelenžas. Komanda spēlē Luksemburgas Nacionālajā divīzijā un mājas spēles aizvada Josa Nosbauma stadionā, kurā ir 2558 skatītāju vietas. F91 Dudelange futbolisti 15 reizes ir kļuvuši par Luksemburgas čempioniem un astoņas reizes izcīnījuši Luksemburgas kausu.
Rīsera-Larsena šelfa ledājs
Netālu no ledāja frontes kopš 1986. gada darbojas Vācijas vasaras polārstacija Drešere.
F91 Dudelange
Vēsture
F91 Dudelange tika nodibināts 1991. gadā, apvienojoties trīs futbola klubiem - Alliance Dudelange, Stade Dudelange un US Dudelange. Visi šie klubi iepriekš bija uzvarējuši Luksemburgas Nacionālajā divīzijā un ieguvuši Luksemburgas kausu.
Pāvels Kubina
Pāvels Kubina (dzimis 1977. gada 15. aprīlī) ir bijušais čehu hokejists, aizsargs, Čehijas hokeja izlases dalībnieks. Izlases sastāvā kļuvis par trīskārtēju Pasaules čempionu, kā arī izcīnījis olimpisko bronzas medaļu. Karjeras laikā aizvadījis 970 spēles Nacionālās hokeja līgas klubos Tampabejas "Lightning", Toronto "Maple Leafs", Atlantas "Thrashers" un Filadelfijas "Flyers".
Spēlētāja karjera
Profesionāļa karjeru Kubina uzsāka 1993.—94. gada sezonā, kad debitēja Čehijas Ekstralīgas kluba HC Vitkovice sastāvā. Kluba rindās hokejists aizvadīja vēl divas sezonas, līdz 1996.—97. gada sezonā pārcēlās uz Ziemeļameriku, sezonu aizvadot Rietumu hokeja līgā.
1997.—98. gada sezonā Kubina debitēja NHL vienībā Tampabejas "Lightning", tās sastāvā laukumā izejot 10 spēlēs. Jau nākamajā sezonā aizsargam izdevās nostiprināties komandas sastāvā. 2003.—04. gada sezonā Kubina kopā ar komandu izcīnīja Stenlija kausu.
2006. gada vasarā Kubina noslēdza līgumu ar Toronto "Maple Leafs", tās sastāvā aizvadot nākamās trīs sezonas, 2009. gada vasarā tiekot aizmainītam uz Atlantas "Thrashers". 2010. gadā hokejists atgriezās Tampabejas "Lightning" rindās, taču 2011.—12. gada sezonas izskaņā tika aizmainīts uz Filadelfijas "Flyers". 2012.—13. gada sezonas laikā aizvadīja četras spēles Šveices hokeja līgas vienībā Genève-Servette HC, taču tad noslēdza profesionāļa karjeru.
Čehijas hokeja izlases sastāvā Kubina kļuvis par trīskārtēju Pasaules čempionu, kā arī 2006. gadā izcīnījis olimpisko spēļu bronzas medaļu.
Hovards Vebs
Hovards Meltons Vebs (en; dzimis Roterhamā, Anglijā) ir angļu futbola tiesnesis un policijas seržants. Pašlaik (2011) tiesā Anglijas futbola Premjerlīgas spēles. Premjerlīgas spēles tiesā kopš 2003. gada. Kopš 2005. gada ir FIFA kategorijas tiesnesis. Viņš ir ticis atzīts par vienu no visu laiku labākajiem futbola tiesnešiem. Tiesneša karjeru uzsāka 1993. gadā kā tiesneša asistents. 2010. gadā viņš tiesāja UEFA Čempionu līgas sezonas finālu un FIFA Pasaules kausa finālu, tā kļūstot par pirmo tiesnesi, kas ir tiesājis abu turnīru finālus vienā gadā. Vēl ir tiesājis 2008. gada Eiropas čempionāta finālturnīrā, FIFA U-20 Pasaules kausā, Eiropas U-21 čempionātā, FA kausa finālā. Viņa tēvs Billijs Vebs arī bija futbola tiesnesis 35 gadus.
Joahims Mirats
Dzīvesgājums
Dzimis Gaskoņā krodzinieka ģimenē. No divdesmit gadu vecuma dienēja armijā. Franču revolūcijas laikā 1794. gadā Parīzē iepazinās ar Napoleonu. 1795. gada oktobrī Napoleona vadībā veica rojālistu dumpja apspiešanu Parīzē, pret pūli izmantojot artilēriju. Vēlāk piedalījās gandrīz visās svarīgākajās Napoleona karu epizodēs. 1808. gada 1. augustā Napoleons iecēla Miratu par Neapoles karali. Piedalījās 1812. gadā karagājienā uz Krieviju. Pēc Tautu kaujas 1813. gada oktobrī atgriezās Neapoles karalistē un noslēdza slepenu vienošanos ar Austriju, faktiski pārejot pretinieka nometnē. Pēc Napoleona atkāpšanās no varas paturēja Neapoles troni.
Kad Napoleons 1815. gada martā no Elbas salas triumfāli atgriezās Francijā, Mirats kļuva par Napoleona sabiedroto un 18. martā pieteica karu Austrijai. 30. martā izdeva Rimini deklarāciju, kurā vērsās pie itāļu nacionālajām jūtām, tomēr 1815. gada 2. maijā Tolentīno kaujā piedzīvoja smagu sakāvi un par Neapoles karali kļuva Burbonu Ferdinands I. Pēc Napoleona krišanas pārcēlās uz Korsiku, kur mēģināja noorganizēt atgriešanos pie varas Neapolē. Kampaņas laikā Kalabrijā tika arestēts un nošauts.
Zināšanas
Zināšanas ir informācijas kopums, kas veido kāda jautājuma, priekšmeta, problēmas utt. aprakstu un atbilst kādam saprašanas līmenim par to. Saistībā ar datiem un informāciju, zināšanas ir šīs piramīdas virsotnē.
Zināšanas parasti iegūst apmācības vai pētniecības procesā, kā arī no pieredzes. Zināšanas tiek izmantotas noteiktai darbībai kāda mērķa sasniegšanā.
Zināšanas ir zinātniskās teorijas - epistemoloģijas priekšmets. Vairums epistemologu uzskata, ka par zināšanām var runāt tikai tādā gadījumā, ja tās atbilst trim galvenajiem kritērijiem: tās ir pamatotas, patiesas un ticamas.
Zināšanas — adekvāts īstenības procesu, lietu un parādību atspoguļojums priekšstatos, jēdzienos un aksiomās.
Intars Dambis
Intars Dambis (dzimis ) ir latviešu bobsleja stūmējs, kurš startē kopš 2002. gada. Dzimis Gulbenes slimnīcā, bet audzis un sporta gaitas sācis Alūksnes novada Alsviķu pagastā. Šobrīd dzīvo Alūksnē, kur kopā ar ģimeni uzsākuši biznesu tūrisma jomā un nopirkuši kuģīti, ar kuru tūristus vasarā vizina pa skaisto Alūksnes ezeru.
Pasaules čempionātā I. Dambis pirmo reizi piedalījās 2005. gadā, finišējot 24. vietā, kopā ar Gati Gūtu, Intaru Dīcmani un Reini Rozīti. Līdz nākamajiem startiem vajadzēja gaidīt vairāk nekā gadu. 2007. gadā I. Dambis kopā ar Mihailu Arhipovu piedalījās PČ sacensībās Sanktmoricā gan divnieku, gan četrinieku sacensībās. Pirmo reizi Pasaules kausa posmos I. Dambis brauca 2007./08. gadu sezonā. Čezānā kopā ar Jāni Miņinu, Daumantu Dreiškenu un Oskaru Melbārdi I. Dambis izcīnīja uzvaru četrinieku sacensībās un kļuva par Eiropas čempionu. Nedēļu vēlāk četrinieks izcīnīja otro uzvaru pēc kārtas, Sanktmoricas trasē.
2009. gada pasaules čempionātā I. Dambis izcīnīja 3. vietu.
Precējies, ir bērni.
Glosatori
Glosatori (no el (glōssa) — 'mēle, valoda, grūti saprotams, mazlietots vārds' ) bija viduslaiku juristi (tiesību doktori vai studenti), kas nodarbojās ar romiešu tiesību studēšanu un tekstuālu sakārtošanu, izskaidrošanu. Darbojās no 11. līdz 13. gadsimtam. Sākotnēji radās Itālijā, kur pirmais glosatoru centrs bija Boloņas Universitātē itāļu jurista Inērija vadībā. Vēlāk glosatori parādījās arī Vācijā un Francijā.
Zaļvārnu dzimta
Zaļvārnu dzimta jeb zaļo vārnu dzimta, arī krāšņvārnu dzimta (Coraciidae) ir viena no zaļvārnveidīgo putnu kārtas (Coraciiformes) dzimtām. Zaļvārnu dzimtā ir 13 sugas, kas iedalītas 2 ģintīs.
Glosatori
Līdz ar Rietumromas sagrāvi un vēlāko Bizantijas valdnieka Justiniāna I nāvi romiešu tiesības bijušās Romas impērijas teritorijās zaudēja savu ietekmi un to vietā darbojās vai nu vietējās paražas, vai nu vienkāršotas romiešu tiesības.
Zaļvārnu dzimta
Lielākā daļa zaļvārnu dzimtas putnu dzīvo silta klimata zonās Eirāzijā, Āfrikā un Austrālijā. Vislielākā zaļvārnu sugu dažādība ir Āfrikā. Pastāv viedoklis, ka tieši šajā kontinentā ir izveidojusies zaļvārnu dzimta. Zaļā vārna (Coracias garrulus) ir vienīgā zaļvārnu suga, kas ir sastopama Eiropā, kur tā ligzdo, bet ziemas periodā tā migrē uz Āfriku. Otra suga, kas migrē tālus ceļus ir austrumu zaļvārna (Eurystomus orientalis), kas ligzdo Āzijas austrumos un Austrālijas ziemeļos. Pārējās sugas ir vairāk vai mazāk nometnieces, un, ja migrē, tad nelielus attālumus.
Latvijā
Latvijā no zaļvārnu dzimtas ir sastopama viena suga — zaļā vārna (Coracias garrulus). Tās ir retas ligzdotājas, kuru skaits pēdējos gados samazinās. Latvijā 2010. gadā ligzdoja 24 pāri.
Glosatori
Būtiska problēma tā laika jurisprudencei bija tajā, ka tiesību avoti nebija sistematizēti, respektīvi, tie sastāvēja gan no Romas impērijas laika likumiem, tekstiem, gan no vēlākām kodifikācijām. Otra būtiska problēma bija tajā, ka tekstos bija daudz tādu vārdu, kurus nepietika tikai iztulkot, jo bija nepieciešams arī izskaidrot to juridisko jēgu. Tādēļ glosatori nodarbojās ar romiešu tiesību studēšanu un tekstuālu sakārtošanu, iekšējo pretrunu un terminoloģisko neskaidrību novēršanu. Vēlāk, kad 12. gadsimtā universitātēs sāka jurisprudencē studēt arī kanoniskās tiesības, glosatori pievērsās arī to avotiem. Tobrīd kanoniskajām tiesībām bija svarīga nozīme, jo atšķirībā no romiešu tiesībām tās bija spēkā esošas. Izskaidrojumi, kurus sauca par glosām, tika rakstīti uz tekstu malām vai starp rindām. Vēlāk glosas tika apkopotas un izdotas atsevišķos izdevumos.
Glosatori uzskatīja, ka likumi ir jātulko tikai gramatiski un nedrīkst pieļaut pašdarbību attiecībā uz likuma jēgas komentēšanu. Turklāt viņi izmantoja tikai rakstītās normas. Glosatoru darbu turpināja postglosatori jeb komentatori, kuri nodarbojās ar romiešu tiesību tuvināšanu praktiskajam pielietojumam un to iekļaušanu vietējās tiesībās. Pazīstamākie glosatori bija Inērija, Placentīns, Akursijs un citi.
Zaļvārnu dzimta
Izskats un īpašības
Zaļvārnu dzimtas putni augumā un proporcijās ir līdzīgi vārnām, bet to apspalvojums ir košs, krāsains. Tas var būt gan zaigojoši zilizaļš, gan rozīgi kanēļbrūns. Ķermeņa garums ir 25—27 cm. Kopumā zaļvārnu dzimtas putniem ir lielas galvas, īsi kakli, košs apspalvojums, vājas pēdas un īsas kājas. Divi iekšējie pirksti ir savienoti, bet ne ārējie. Kāju un pēdu vājumu var novērot putnu uzvedībā. Piemēram, zaļā vārna uz zemes nekad nelec vai ilgstoši nestaigā. Tā reižu reizēm tikai pieskaras zemei gadījumos, kad medī kādu kukaini. Knābis ir samērā masīvs. Platknābja zaļvārnām knābis ir īsāks nekā tā platums. Zaļajām vārnām knābis ir melns, bet platknābja vārnām tas ir košs un krāsains. Arī spārni abām ģintīm ir atšķirīgi. Platknābja zaļvārnām tie ir lielāki.
Uzvedība un barība
Zaļvārnu dzimtas putni mājo atklātās ainavās, kurās ir daži koki, vai skrajos mežos. Zaļvārnu dzimtas putni pamatā barojas ar kukaiņiem, tos noķerot lidojumā vai tāpat kā čakstes tie sēž kādā augstākā vietā un vēro apkārtni. Tādas ir zaļās vārnas, kas vēro un gaida, kad tām garām lidos, rāpos kāds labs medījums. Tās parasti sēž koka zarā vai uz kāda staba. Kad medījums veiksmīgi noķerts, tas tiek aiznests atpakaļ uz novērošanas punktu un tur sadalīts. Zaļvārnu dzimtas putni barojas ar visāda veida bezmugurkaulniekiem, kā arī ar vardēm, ķirzakām, grauzējiem un citu sugu putnēniem. Tie medī arī tādus bezmugurkaulniekus, no kuriem citi putni izvairās, kā spalvainos tauriņu kāpurus, kukaiņus brīdinošās, košās krāsās un čūskas.
Platknābja zaļvārnas medī lidojot, dzenoties pakaļ dažādiem kukaiņiem. Tie tiek saķerti lidojumā un, nepārtraucot lidojumu, saspiesti platajā knābī un apēsti. Austrumu zaļvārna un zilā zaļvārna seko lielajiem termītu un lidojošo skudru bariem, kas parādās pēc pērkona lietiem. Šādiem kukaiņu bariem reizēm seko vairāki desmiti vai simti zaļo vārnu.
E=MC² (albums)
Producēšana un veidošana
Kerija sāka rakstīt albuma dziesmas savas pēdējās koncerttūres laikā. Albums tika ierakstīts Tribekā un Anguillā, kur viņa izīrēja šīs salas lielāko villu, kurā bija iebūvēta ierakstu studija, uz veselu mēnesi. Producents Braiens Maikls Kokss Anguillas studijā kopā ar Keriju izveidoja četras dziesmas. 2007. gada beigās Kerija centās izvēlēties no 22 albumam ierakstītajām dziesmām, kuras no tām iekļaut albuma galīgajā versijā.
Albuma nosaukums
Pirms galīgā albuma nosaukuma apstiprināšanas, tika plānots, ka tā nosaukums būs That Chick, kā atsauce uz vienu no albuma dziesmām. Albuma nosaukums nozīmē "(E) Emancipation (=) of (MC) Mariah Carey (2) to the second power". Tā ir vārdu spēle, kas sevī iekļauj Alberta Einšteina Relativitātes teorijas formulu un viņas 2005. gada albumu, The Emancipation of Mimi. Tā kā albums tika veidots kā iepriekšējā albuma turpinājums, tā vāks arī ir veidots līdzīgs iepriekšējā albuma vākam.
Pārdošana un ietekme
E=MC2 debitēja ASV Billboard 200 topa pirmajā vietā, pirmajā nedēļā pārdodot 463,000 kopiju, padarot to par Kerijas veiksmīgāko pirmo nedēļu. Ar sešiem pirmā numura albumiem, Kerija pašlaik kopā ar Dženetu Džeksoni dala trešo vietu rekordā par visvairāk pirmā numura albumiem sieviešu kārtas izpildītājai. Vēl vairāk ir tikai Madonnai ar septiņiem un Bārbrai Streisandei ar deviņiem pirmā numura albumiem. Otrajā nedēļā albums pārdeva 182,000 kopijas, saglabājot pirmo vietu ASV. Tādējādi E=MC2 kļuva par pirmo Kerijas albumu kopš 1995. gada Daydream', kas saglabā pirmo vietu divas nedēļas pēc kārtas. Kopumā albums tika pārdots 1,3 miljonu kopiju apmērā ASV, un tika sertificēts platīna statusam. ASV Billboard 200 topā albums pavadīja 27 nedēļas, bet ASV Top R&B/Hip-Hop albumu topā tas pavadīja 52 nedēļas, arī sasniedzot pirmo vietu.
Albuma izdošanas dienā, Losandželosas mērs Antonio Villaraigosa oficiāli pasludijāja 15. aprīli par "Meraijas Kerijas dienu" Losandželosā. Tā bija daļa no Kerijas astoņpadsmitā pirmā numura hita "Touch My Body" panākumu cildināšanas. No 2008. gada 25. līdz 27. aprīlim, Empire State Building tika izgaismots Kerijas motīva krāsās - lavandas, rozā un baltā, lai atzīmētu viņas sasniegumus mūzikas pasaulē.
25. jūnijs
25. jūnijs ir gada 176. diena pēc Gregora kalendāra (177. garajā gadā). Līdz gada beigām ir atlikušas 189 dienas.
Vārda dienas
Maiga, Milija
ANO sekretariāts
ANO sekretariāts ir Apvienoto Nāciju Organizācijas civilais dienests un administratīvi tehniskā institūcija. Tas darbojas ANO galvenajā mītnē Ņujorkā. Tā funkcijās ietilpst tulkošana, projektu sagatavošana, protokolēšana, informācijas nodrošināšana delegātiem un Apvienoto Nāciju lēmumu noformēšana.
Turcijas sieviešu basketbola izlase
Turcijas sieviešu basketbola izlase ir komanda, kas pārstāv Turciju tādās starptautiskās basketbola sacensībās kā olimpiskās spēles, Pasaules kauss un Eiropas čempionāts. Izlases lielākais panākums ir sudrabs 2011. gada Eiropas čempionātā.
Pašlaik (2023. gada jūnijs) Turcijas izlase FIBA Pasaules izlašu rangā ieņem 11. vietu.
2009. gada Baltinavas novada domes vēlēšanas
'''2009. gada Baltinavas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Baltinavas novada domē tika ievēlēti 13 deputāti. Vēlēšanās piedalījās 4 kandidātu saraksti, kas veidoti no 42 kandidātiem. Baltinavas novads tika izveidots Baltinavas pagasta vietā administratīvi teritoriālās reformas rezultātā, tādēļ šī novada domes vēlēšanas notika pirmoreiz. Baltinavas novadā vēlēšanas notika 1 iecirknī.
Vilsona kamera
Vilsona kamera ir ierīce, kas paredzēta lādētu daļiņu atstāto pēdu (treku) reģistrēšanai.
2009. gada Baltinavas novada domes vēlēšanas
Vēlēšanās visvairāk balsu ieguva saraksts Mēs - Baltinavai! (75,68%), bet kopā novada domē iekļuva arī 3 no 4 sarakstiem. Baltinavas novada domes vēlēšanās piedalījās 659 vēlētāji jeb 59,69% no balsstiesīgajiem. Baltinavas novadā šajās vēlēšanās bija vismazāk balsstiesīgo iedzīvotāju no visiem Latvijas novadiem. No vēlēšanu aploksnēm derīgas bija 658, bet savu balsi par kādu no sarakstiem atdeva 642 vēlētāji.
Vilsona kamera
Vissīkākās matērija daļiņas, galvenokārt ir elementārdaļiņas, kuras iespējams novērot, ja ir pietiekoši lielā daudzumā ir kinētiskā enerģija un elektriskais lādiņš. Viena no ierīcēm, ar kuru var novērot šīs daļiņas ir Vilsona kamera.
Par pārsātinātu tvaiku uzskata tādu tvaiku, kuram molekulu skaits esošajā tilpumā ir lielāks nekā piesātinātam tvaikam paaugstinātā temperatūrā. Šo tvaiku var iegūt, ja telpā, kur tvaiks veidojas, nav kondensācijas centru — lādētu daļiņu, putekļu. Ja ir šie piemaisījumi, tad iegūst tikai piesātinātu tvaiku, bet, jo vairāk molekulas kondensējas ap kondensācijas centriem, jo vairāk veidojas šķidrumu.
Lai kamerā iegūtu piesātināto tvaiku, strauji pārvieto sūkņa virzuli uz augšu, šīs darbības rezultātā saspiežas kamerā esošais gaiss un piesātinātā tvaika maisījums. Šajā reakcijā paaugstinās temperatūra un šķidrums pastiprināti iztvaiko. Tad strauji pārvieto sūkņa virzuli uz leju, lai kamerā samazinātu spiedienu. Procesu, kurā kamerā esošais gaiss un tvaiks nespēj saņemt apkārtējās vides enerģiju sauc par adiabātisku procesu. Šajā procesā kamerā esošā tvaika temperatūra samazinās. Iegūtais piesātinātais gaiss nespēj īsajā laika posmā kondensēties un veidojas pārsātināts tvaiks. Ja kamerā izveidojas kondensācijas centri, tad esošais tvaiks kondensējas ap tiem, izveidojot sīkus šķidruma pilieniņus. Lādētajai daļiņai ātri pārvietojoties gar trajektoriju, veidojas joni jeb kondensācijas centri, kuri veido sīku pilieniņu joslu jeb treku. Treks ir ieraugāms kā gaiša svītra.
Lai varētu noteikt daļiņu lādiņu un tās fizikālos lielumus, Vilsona kameru ievieto magnētiskajā laukā. Lādētajai daļiņai kustoties magnētiskajā laukā uz to iedarbojas Lorenca spēks, kura rezultātā daļiņas kustas pa riņķa līniju. Izmērot riņķa līnijas rādiusu un zinot magnētiskā lauka indukciju, ir iespējams aprēķināt daļiņas lādiņu un noteikt tā zīmi, un arī aprēķināt daļiņu ātrumu. Bet ātrumu izmanto, lai aprēķinātu daļiņu kinētisko enerģiju, kā arī masu un citus lielumus.
Šo kameru izgudroja un realizēja skotu fiziķis Čārlzs Vilsons 1912.g. Sākumā šo kameru izmantoja tikai, lai novērotu α daļiņu treku, tādēļ to nosauca par α kameru. Vilsons novēroja, ka kamerā atrodas dažādas daļiņas, kurām ir ļoti maza kinētiskā enerģija. Lai novērotu daļiņas ar lielu kinētisko enerģiju lietoja pūslīšu kameru. Šīs kameras princips bija tāds pats kā Vilsona kameras princips. Pūslīšu kamerā tvaika vietā izmanto šķidrumus, kuros lādētās daļiņas veido vārīšanās centrus, tādēļ daļiņu ceļu iezīmē šķidruma tvaika pūslīši. No tā radies nosaukums pūslīšu kamera.
Kameras iekšienē ievietoti elektrodi, kuri pieslēgti lielam spriegumam, lai savāktu izveidojušos jonus un kameru varētu izmantot citu daļiņu novērošanai.
Bnei Aiša
Bnei Aiša ir pilsēta Izraēlas centrālajā daļā.
Pilsētas nosaukums ir radies no rabīna Akivas Josefa Šlecingera vārda akronīma — ‘Aiša dēli’. Šobrīd pilsētā dzīvo vairāk kā 7000 iedzīvotāju. Pirms Izraēlas valsts izveidošanas šeit atradās Lielbritānijas militārā bāze. Piecdesmito gadu sākumā šeit tika izveidota tranzītnometne ebrejiem no Jemenas, bet 1957. gada 7. oktobrī tika izveidota Bnei Aišas nometne. Kad Padomju Savienība ebrejiem atļāva izbraukt uz Izraēlu, šeit radās liela šo izceļotāju kopiena. Tikai 1981. gadā Bnei Aiša ieguva pašvaldības tiesības. Pašvaldībā darbojas 2 sākumskolas, bibliotēka, jauniešu klubs un citi interešu klubi. No Lielbritānijas valdīšanas laikiem šeit ir palikuši divi ūdenstorņi, kas atrodas pilsētas ziemeļos. Kopš 2000. gada 8.decembra Tukums ir Bnei Aišas sadraudzības pilsēta Latvijā.
Zīdainis
Zīdainis, arī mazulis, ir termins, kurš tiek attiecināts uz bērniem, kuri uzturā lieto mātes pienu. Arī jaundzimušais ir zīdainis, bet par jaundzimušo parasti sauc tikko vai pavisam nesen piedzimušu bērnu.
Čjapasa
Čjapasa (, izrunā: ) ir štats Meksikas dienvidaustrumos. Dienvidos no tā atrodas Klusais okeāns, austrumos Gvatemala, ziemeļos Tabasko, ziemeļrietumos Verakrusa de Ignasio de la Ljave, bet rietumos Oahaka.
Gāršas samtenis
Gāršas samtenis (Lopinga achine) ir raibeņu dzimtas (Nymphalidae) Latvijā dzīvojoša tauriņu suga. Lai arī kopumā gāršas samtenim ir plašs izplatības areāls, aptverot Eirāzijas mēreno joslu, tas ir reti novērojams tauriņš un tā galvenais izplatības areāls ir Centrāleiropa un Austrumeiropa. Gāršas samteņa izplatība sākas Eiropas rietumos, bet tas nav sastopams Atlantijas okeāna krastā un Vidusjūras krastā, arī Spānijā tas, iespējams, mājo tikai Biskajas provincē. Ziemeļos izplatība sasniedz Somijas dienvidus, bet uz austrumiem pāri Centrālāzijas ziemeļu daļai līdz Korejai un Japānai.
Latvijā gāršas samtenis ir sastopams visā teritorijā: vietām, reti, bet atsevišķās vietās visai bieži, piemēram, Ķemeros, Tērvetē un Vilcē. To var novērot skrajmežos, mežmalās, gar ceļiem un stigām, galvenokārt jauktos mežos. Gāršas samtenis ir īpaši aizsargājama tauriņu suga un ir iekļauts Latvijas Sarkanajā grāmatā.
Morfoloģija
Gāršas samtenis ir vidēji liels dienas tauriņš, kura spārnu plētums ir 42—52 mm. Tā spārni gan no virspuses, gan apakšpuses ir brūni vai pelēkbrūni, ar dekoratīvām, samērā lielām, gredzenveida actiņām un gaišu maliņu. Virspusē gredzens ir dzeltens vai oranždzeltens ar melnu aci vidū. No apakšas aizmugurējo spārnu acis ir īpaši lielas un to vidū ir vēl balts punkts. Skaitā tās ir 5—6 uz katra spārna un izvietotas rindā gar spārnu malām. No apakšas gan uz priekšspārniem, gan aizmugurējiem spārniem ir arī krēmbalts laukums, kas atdala actiņas no pārējās spārnu daļas. Kāpurs ir gaiši zaļš ar baltu garenjoslu katrā sānā ķermeņa apakšdaļā, arī uz muguras ir vairākas blāvas garenjoslas. Ķermeni un galvu sedz īss, rets matojums.
Ekoloģija
Gāršas samteņi sastopami zāļainās, ar graudzālēm bagātās mežmalās līdz 1500 metriem virs jūras līmeņa. Pieaugušiem tauriņiem barošanās ieradumi atkarībā no dzimuma ir atšķirīgi. Tēviņi barojas pa vienam vai nelielās grupās, izvēloties minerālvielām bagātas, mitras augsnes, izsīkušas, bet joprojām mitras upju gultnes, dubļus, arī augsni, kas piesūkusies ar kūts vircu. Mātītes ir tramīgākas un parasti uzturas pa vienai. Tās barojas ar laputu izdalījumiem uz augu lapām vai pumpuriem dažādos kokos. Kāpuri barojas ar dažādām graudzālēm un grīšļiem, bet to iecienītīe augi var būt dažādi atkarībā no izplatības areāla. Piemēram, Zviedrijā 85% no barībai izvēlētajiem augiem ir kalnu grīšļi (Carex montana).
Gāršas samteņu tauriņus lidojam var novērot jūnijā un jūlijā. Mātīte olas izdēj uz graudzāļu lapām, izvēloties noēnotas vietas zem krūmiem vai kokiem. Kāpuri izšķiļas jūlija vidū. Tie līdz rudenim barojas un tad ieņem piemērotu vietu, lai pārziemotu. Pavasarī, kad paliek silts, tie atmostas un atsāk baroties, iekūņojoties maija beigās.
26. jūnijs
26. jūnijs ir gada 177. diena pēc Gregora kalendāra (178. garajā gadā). Līdz gada beigām ir atlikušas 188 dienas.
Vārda dienas
Ausma, Ausmis, Inguna, Inguns, Ingūna
Ansis Līventāls
Ansis Līventāls (vecajā ortogrāfijā: Anss Lieventhal, 1803—1878) bija latviešu dzejnieks, grāmatu izplatītājs un tulkotājs no vācu valodas. Latviešu Literārās biedrības goda biedrs (1836).
Dzīvesgājums
Dzimis 1803. gada 29. martā (9. aprīlī) Ļaudonas pagasta "Jošmaļu" saimnieka ģimenē. Kā bērns agri zaudēja tēvu, tādēļ netika sūtīts skolā un lasītprasmi apguva pašmācības ceļā. Māte savus trīs bērnus audzinājusi reliģiskā garā. Sākumā Ansis kalpoja pie kāda ārsta par sulaini Toces muižā, tad izmācījās skrodera amatu. Apdāvinātais jauneklis lasīja mācītāja izsniegtās grāmatas un no kāda Vietalvas skolotāja apguva ērģeļu spēlēšanu.
Pēc dzimtbūšanas atcelšanas Līventāls pārcēlās uz Sēliju, kur 1825. gadā viņš saka kalpot Biržu un Salas draudzē par skolotāju un ķesteri, izpildīdams kādu laiku arī pagasta rakstveža amatu. Viņš piepelnījās arī ar drēbnieka amatu, un pārstaigāja Sēlijas pagastus kā klavieru un ērģeļu tīrskaņotājs.
Pēc draudzes mācītāja un viena no Latviešu Literārās biedrības dibinātājiem Jākoba Florentīna Lundberga (1782—1858) pamudinājuma viņš sāka nodarboties ar rakstniecību. 1830. gada 13. februārī laikrakstā "Latviešu Avīzes" tika iespiests Līventāla tulkotais J. F. Šloterbeka dzejolis "Dēls no kara dienesta" un turpmāk viņš laikrakstos "Latviešu Avīzes" un "Latviešu ļaužu draugs" publicēja paša sacerētās dziesmas. 1836. gadā Līventālu ievēlēja par Latviešu Literārās biedrības goda biedru. 1836. gadā pēc A. Rātmindera parauga savā draudzē iekārtoja grāmatu komisijas tirdzniecības punktu (komanditu). Vairākos Līventāla dzejoļu atkārtotos iespiedumos radikālākās dzejas rindas cenzūra svītroja un pēc 1843. gada viņš dzejoļus pārtrauca publicēt uz 10 gadiem.
50 gadu jubilejas sakarā 1853. gadā iznāca Līventāla dzejoļu krājums divās daļās "Vecas modes dziesmiņu un ziņģu līksmības", kurā bija iekļauti populārākie dzejoļi "Cūkas ganot Matīsiņam", "Raug, roze zied", "Nu ar Dievu, mīļā sēta", "Kam goda sirds ir azotē". 1869. gadā publicēta Līventāla pamācība bērnu audzināšanā "Māte Anne un Grietiņa".
Mūža norietā viņš publicēja vairāk nekā desmit stāstus, kas tulkoti no vācu valodas — Krummahera traģēdiju "Jānis jeb vajāta patiesība" (1874), Frīsa stāstus "Skolotājs pēc Dieva prāta" (1876), "Nams uz smiltīm uzstādīts" (1876), "Laimes bērns" (1877), Friča Reitera humoreskas "Apsasīvošanās" (1875), "Brezings un Havermans" (1878).
Līventāla mūžs noslēdzās Biržos 1878. gada 2. janvārī (1877. gada 21. decembrī pēc vecā stila), viņš apbedīts Biržu baznīcas kapsētā. Trīs viņa dēli uzauga vāciskā vidē, Emīls Līventāls kļuva par aptiekāru, Jūlijs Līventāls par mācītāju, bet Kārlis Augusts Līventāls (1844—1900) par Rīgas Politehnikuma tautsaimniecības profesoru un direktoru (1885—1891).
Dzejas raksturojums
Līventāla dabas un mīlestības dzeja ir emocionāli bagāta un izteiksmē tēlaina, piemēram, dzejolis "Līgaviņa kā rozīte":
Raug, roze zied!
Es, bitīte, pieskrienu
Iekš kurām medus rasa sakrājās.
Tā stalti zaļo, lapo, zied arvienu;
Tāpēc man sirds it jautri dzied:
Raug, mana roze zied!
Ar šī dzejoļa vārdiem Jurjānu Andrejs 1888. gadā sacerēja dziesmu vīru korim, kas kļuva par vienu no populārākajām latviešu kora dziesmām un iekļauta Latviešu Dziesmu svētku pamata repertuārā.
Jānis Vaivads
Jānis Vaivads (dzimis ) ir latviešu zinātnieks un politiķis, bijušais Latvijas izglītības un zinātnes ministrs (1993-1995).
Biogrāfija
Jānis Vaivads dzimis 1946. gadā Atašienē. 1963. gadā beidza Kandavas vakara vidusskolu. 1968. gadā absolvēja Latvijas Universitātes Fizikas un matemātikas fakultāti ķīmiķa specialitātē. Strādāja par fizikas skolotāju Ventspilī no 1968. līdz 1970, pēc tam - Fizikas institūtā Salaspilī. No 1973. gada Neorganiskās ķīmijas institūta jaunākais zinātniskais līdzstrādnieks. 1979. gadā pēc aspirantūras Latvijas Zinātņu akadēmijas Fizikas institūtā aizstāvēja disertāciju par elektronu paātrinātāju izmantošanu aktivācijas analīzē un saņēma ķīmijas zinātņu doktora grādu. 1981. gadā kļuva par vecāko zinātnisko līdzstrādnieku, tad par laboratorijas vadītāju un Fizikas institūta direktora vietnieku zinātniskajā darbā. 1988. gadā iesaistījās Latvijas Zinātnieku savienības dibināšanā.
Vaivads aktīvi piedalījās Latvijas Tautas frontes Salaspils nodaļas darbībā. 1990. gadā viņu ievēlēja Augstākajā Padomē no LTF saraksta. Sākotnēji LTF frakcijā, vēlāk - frakcijas "Satversme" priekšsēdētājs. Tautas izglītības, zinātnes un kultūras komisijas priekšsēdētāja vietnieks. Apvienotās budžeta komisijas loceklis. Bija iesaistīts Izglītības likuma sagatavošanā, vadījis darba grupas, kuras sagatavoja likumu "Par zinātnisko darbību", Autortiesību likumu, Patentu likumu, Preču zīmju likumu un citus. No 1992. līdz 1993. gadam bija LTF Domes un valdes loceklis. Viens no partijas Latvijas Ceļš dibinātājiem, pirmais tās valdes priekšsēdētājs.
1993. gadā viņu ievēlēja 5. Saeimā no Latvijas Ceļa saraksta. Birkava valdībā bija izglītības, kultūras un zinātnes ministrs (vēlāk izglītības un zinātnes ministrs). Arī pēc Birkava valdības krišanas šo amatu saglabāja Gaiļa valdībā. atkāpās no amata un atgriezās Saeimā. 6. Saeimas vēlēšanās nekandidēja. Jānis Vaivads bija Latvijas delegācijas sastāvā sarunās par Krievijas armijas daļu izvešanu no Latvijas. Līdz 1997. gada decembrim bija Eiropas kustības Latvijā viceprezidents, valdes loceklis. Eiropas integrācijas biroja vadītājs.
Personīgā dzīve
1970. gadā Jānis Vaivads apprecējies ar Rutu. Ģimenē pieci bērni: dēls Andris, meitas Sandra, Anita, Agnese un Dace. J. Vaivads ir vectēvs Mārtiņam, Gustavam, Mētrai un Ainai, Luīzai un Ancei.
Sinaloa
Sinaloa (, izrunā: ) ir štats Meksikas ziemeļrietumos. Rietumos no tā atrodas Kalifornijas līcis, dienvidos Najarita, austrumos Duranga, bet ziemeļos tas robežojas ar Sonoras un Čivavas štatiem.
Bībele
Bībele (hbo, tanakh, el, hē biblos — ‘grāmata’) ir nosaukums, kuru lieto jūdaistu, kristiešu un dažu mazāk izplatītu reliģiju (piemēram, samariešu un rastafari) svēto tekstu apzīmēšanai.
Jūdu Bībele tiek saukta par Tanahu (pēc tās trīs daļu nosaukumu pirmajiem burtiem: Torah — "Mācība", Nevi'im — "Pravieši", Ketuvim — "Raksti"), un tā ietver 24 grāmatas.
Kristiešu Bībelē ir ietverta Vecā Derība (grāmatas par jūdu tautas dzīvi un attiecībām ar Dievu pirms Kristus dzimšanas) un Jauno Derību (grāmatas, kuras stāsta par Jēzus Kristus dzīvi, kā arī dažas apustuļu vēstules un Jāņa atklāsmes grāmata).
Bībele ir visizplatītākā grāmata pasaulē. Abas Bībeles daļas ir iztulkotas vairāk nekā 2100 valodās, kas ir vairāk nekā jebkura cita grāmata. Uzskata, ka kopš 1815. gada ir pārdoti un izplatīti bez maksas vairāk nekā 5 miljardi Bībeles kopiju un atsevišķu Bībeles daļu eksemplāru.
Tādēļ, ka kristietības paustajām idejām ir bijusi vadoša loma uz Eiropas sabiedrību kopš vēlīnās Romas laikmeta līdz Apgaismības laikmetam, Bībele ir ietekmējusi ne tikai reliģiju, bet arī valodu, likumus un Eiropas civilizācijas domāšanu. Apgaismības laikmets un zinātnes revolūcija Eiropā un Amerikā radīja skeptisku attieksmi pret Bībeles dievišķo izcelsmi un vēsturisko precizitāti. Tomēr Bībele ir spēcīgs vēstures dokuments, daļu no kuras pamato materiālie (piemēram, arheoloģiskie) un nemateriālie (piemēram, vēsturisko dokumentu uzticamības izvērtēšanas kritēriji) pierādījumi.
Nosaukums
Vārds "Bībele" pašos Svētajos Rakstos nav sastopams un pirmoreiz to pielietoja kā svēto grāmatu apkopojuma apzīmējums austrumos IV gadsimtā Jānis Zeltamute un Epifānijs no Kipras.
Ebreji savas sakrālās grāmatas apzīmēja ar nosaukumiem: "Raksti", "Svētie Raksti", "Derība", "Derības grāmatas", "Likums un Pravieši". Kristieši Jaunās Derības grāmatas apzīmēja ar nosaukumiem "Evaņģēlijs" un "Apustulis".
Bībeles kanons
Svēto rakstu kanoni, t.i. Dieva iedvesmoto un pilnībā uzticamo Rakstu kopums ir gadsimtu gaitā un dažādās ticīgo grupās ir mainījies daudzkārt, sākot jau ar dažādām jūdaisma skolām un turpinot ar dažādiem kristietības un citu reliģiju novirzieniem. Pašā Bībelē nav uzskaitītas tajā iekļaujamās grāmatas, jo "Svētie Raksti" tika gadsimtu gaitā pastāvīgi papildināti, un ticīgie visos laikos ir izmantojuši dažādus tekstu krājumus, daļu no tiem atzīstot par uzticamiem, bet citus noraidot. Katoliskajā Baznīcā Vecās un Jaunās Derības sarakstu oficiāli apstiprināja Tridentes koncilā Trento 1545.-1563. gados, atbildot uz reformāciju, kura apšaubīja dažu iepriekš apritē esošu un atzītu Bībeles grāmatu iedvesmotību. Vecās Derības grāmatas, kuras ir iekļautas katoļu un Austrumu kanonā, sauc par deiterokanoniskajām grāmatām. Katoļu Bībelē ir 46 Vecās Derības grāmatas, bet protestantu kanonā ir tikai 39. Pareizticīgo konfesijās nav vienota autoritatīva kanona.
Attiecībā uz Jauno Derību kristīgajām konfesijām ir vienprātība — tā sastāv no 27 grāmatām: četri kanoniskie evaņģēliji, "Apustuļu darbi", 21 apustuļu vēstule un "Atklāsmes grāmata", lai gan vēsturiski ir bijis daudz strīdu par to, kuras no grāmatām atzīt par Dieva iedvesmotām.
Protestantismā Bībeles kanonam ir būtiska nozīme, jo ticība ir pamatota uz Sola Scriptura principu, kas nosaka, ka ticībai pilnībā jāpamatojas tikai uz Bībeli. Tādēļ ir izšķiroši, kuras grāmatas ir un kuras nav iekļautas Bībelē. Savukārt Katoliskajā Baznīcā un Austrumu Baznīcas patriarhātos, kuru ticība pamatojas ne tikai uz Bībeli, bet arī uz kristīgo Tradīciju un Baznīcas mācību jeb Maģistēriju, Bībeles kanonam nav izšķirošas nozīmes.
Bībeles grāmatas
Bībeles grāmatas sastāv no Vecās un Jaunās Derības grāmatām. Kristiešu Bībeles grāmatu skaits variējas no protestantu kanona (66 grāmatas) līdz Etiopijas ortodoksās baznīcas kanonam (81 grāmata).
Vecā Derība
Pamatraksts: Vecā Derība
Vecā Derība sastāv no ebreju Bībeles grāmatām (Tanahs) un papildus grāmatām, kuru skaits dažādās kristīgajās baznīcās ir atšķirīgs. Krievijas Pareizticīgajā Baznīcā tās tiek sauktas par nekanoniskajām, grieķu pareizticīgajās baznīcās (Konstantinopoles, Aleksandrijas, Antiohijas, Jeruzalemes, Grieķijas, Kipras) — "anaginoskomena" (grieķu: ἀναγιγνωσκόμενα, tas ir "ieteicamas lasīšanai"), katolicismā tās tiek sauktas par otrajām kanoniskajām. Protestantismā tās tiek sauktas par apokrifiem un vai nu vispār netiek iekļautas Bībelē, vai tiek pievienotas kā pielikums.
Dažādās tradīcijās pastāv atšķirīgs Bībeles grāmatu izkārtojums. Ebreju Bībele (Tanahs) ietver 24 grāmatas: 5 Toras grāmatas ("Mācība" vai "Likums", vai "Piecas grāmatas"), kas sevī ietver Radīšanas, Izceļošanas, Levitu, Skaitļu un Atkārtoto likumu grāmatu; 8 praviešu grāmatas (Nevi'im — "Pravieši") un 11 pārējo rakstu grāmatas (Ketuvim — "Raksti"). Tanahā praviešu grāmatas atrodas pirms "Rakstiem" un ietver "agro praviešu" grāmatas: Jozuas, Soģu, 1. un 2. Samuēla un 1. un 2. Ķēniņu, kuras kristiešu tradīcijā tiek uzskatītas par vēsturiskajām, kopā ar Laiku grāmatām. Turklāt, jūdu tradīcijā Daniēla grāmata tiek uzskatīta nevis par pravietojumu grāmatu, bet par Rakstu daļu.
Bībeles tulkojumi
Vecā Derība tika sarakstīta ivritā (dažas tās daļas aramiešu valodā). Jaunās Derības raksti tika sarakstīti 1. gadsimta otrā pusē, sākotnēji grieķu valodas koine variantā (Mateja evaņģēlijs, iespējams, tika vispirms sarakstīts aramiešu valodā un vēlāk pārtulkots uz grieķu valodu).
Senākais Vecās Derības tulkojums grieķu valodā ir pazīstams kā Septuaginta. Tora (Vecās Derības pirmās piecas grāmatas) tika iztulkotas 3. gadsimta p.m.ē. vidū, savukārt pārējo grāmatu tulkošana tika pabeigta 2. gadsimtā p.m.ē.
Senākie Bībeles tulkojumi latīņu valodā pazīstami ar nosaukumu Vetus Latina. 4. gadsimta beigās — 5. gadsimta sākumā tika veikts jauns tulkojums, kas pazīstams kā Vulgāta. Sākot ar 7. gadsimtu tas kļuva par populārāko Bībeles latīnisko variantu.
1961. gadā Jehovas liecinieki (Watch Tower Bible and Tract Society) izdeva Bībeles tulkojumu ar nosaukumu "Jaunās pasaules tulkojums" (New World Translation of the Holy Scriptures).
Tulkojumi latviešu valodā
Latviešu valodā visu Bībeli pirmoreiz iztulkoja Ernsts Gliks, Alūksnes luterāņu draudzes mācītājs, 1685. gadā. Šis tulkojums publicēts daudz reižu, vairākkārt rediģēts. Par pēdējo šā tulkojuma redakciju var uzskatīt 1965. gada Londonas tulkojumu (tulkojums tika iesākts jau Latvijā 1931. gadā), tā galvenais valodas redaktors bija profesors Ernests Blese. Šis tulkojums pēc Latvijas neatkarības atgūšanas publicēts arī Latvijā 1997. gadā. Šajā izdevumā vairs netiek lietoti pirmskara un trimdas latviešu sabiedrībā ierastie "ch" un "ŗ".
2020. gadā jaunu Bībeles tulkojumu latviešu valodā izdeva Jehovas liecinieki.
Neprecizitātes Bībeles tulkojumos
Dažos tulkojumos ir minēts, ka Ieva dod Ādamam nogaršot ābolu, tomēr vietā, kur norisinās šī darbība, ir tāda klimatiskā josla, kur ābeles neaug. Turklāt pēc augļa apēšanas viņi piesedzas ar vīģes lapām, nevis ābeles lapām. Teksts liecina, ka bija aizliegts ēst laba un ļauna atzīšanas koka augļus.
F1
F1 var būt
Tailers Eniss
Spēlētāja karjera
Pēc četrām Rietumu hokeja līgā aizvadītām sezonām, profesionāļa karjeru Eniss uzsāka 2009.—10. gada sezonā, kad aizvadīja 10 spēles NHL kluba Bufalo "Sabres" rindās, pārējo sezonu aizvadot AHL vienībā Portlendas "Pirates".